CELEX: 32013R0161
Language: et
Date: 2013-02-21 00:00:00
Title: Komisjoni rakendusmäärus (EL) nr 161/2013, 21. veebruar 2013 , millega käsitletakse loa andmist naatriumhüdroksiidi valmistise kasutamiseks kasside, koerte ja dekoratiivkalade söödalisandina  EMPs kohaldatav tekst

22.2.2013   
            
            
               ET
            
            
               Euroopa Liidu Teataja
            
            
               L 49/52
            
         KOMISJONI RAKENDUSMÄÄRUS (EL) nr 161/2013,
   21. veebruar 2013,
   millega käsitletakse loa andmist naatriumhüdroksiidi valmistise kasutamiseks kasside, koerte ja dekoratiivkalade söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuestihindamine.
            
         
               (2)
            
            
               Komisjoni direktiiviga 86/525/EMÜ (3) anti direktiivi 70/524/EMÜ kohaselt tähtajatu luba naatriumhüdroksiidi (CASi nr 1310-73–2) valmistise kasutamiseks kasside ja koerte söödalisandina. Vastavalt määruse (EÜ) nr 1831/2003 artikli 10 lõikele 1 kanti see valmistis hiljem ühenduse söödalisandite registrisse kui olemasolev toode.
            
         
               (3)
            
            
               Määruse (EÜ) nr 1831/2003 artikli 10 lõike 2 alusel koostoimes nimetatud määruse artikliga 7 on esitatud taotlus naatriumhüdroksiidi, CASi number 1310-73–2, ümberhindamiseks kasside ja koerte söödalisandina ning nimetatud määruse artikli 7 alusel uue kasutusviisi lubamiseks dekoratiivkalade söödalisandina; ühtlasi taotletakse selles kõnealuse söödalisandi klassifitseerimist söödalisandite kategooriasse „tehnoloogilised lisandid”. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 11. septembri 2012. aasta arvamuses (4) järeldusele, et kuna kõnealusele toidulisandile on juba antud luba kasutada seda toidus samal eesmärgil ja kavandatud kasutustingimustes, ei avalda naatriumhüdroksiid loomade tervisele kahjulikku mõju ja tema funktsioon happesuse regulaatorina söödas on põhimõtteliselt sama kui toidus, ning seetõttu ei ole vaja naatriumhüdroksiidi tõhusust täiendavalt tõendada. Toiduohutusamet järeldas, et kasutajate ohutusega ei teki probleeme, kui rakendatakse asjakohaseid kaitsemeetmeid. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               Naatriumhüdroksiidi hindamine näitas, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Kuna ohutusnõuded ei eelda loa tingimuste viivitamatut muutmist, on asjakohane näha ette üleminekuperiood, mille jooksul võib ära kasutada olemasolevad lisaainete, eelsegude ja segasööda varud, mis sisaldavad kõnealust valmistist, mille kasutamine on lubatud direktiiviga 86/525/EMÜ.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesolevas lisas kirjeldatud valmistist, mis kuulub söödalisandite kategooriasse „tehnoloogilised lisandid” ja funktsionaalrühma „happesuse regulaator”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Lisas nimetatud söödalisandit ja seda sisaldavaid eelsegusid, mis on toodetud ja märgistatud enne 14. märtsi 2014 kooskõlas enne 14. märtsi 2013 kohaldatud eeskirjadega, võib jätkuvalt turule viia ja kasutada olemasolevate varude ammendumiseni.
   Lisas nimetatud söödalisandit sisaldavat segasööta, mis on toodetud ja märgistatud enne 14. märtsi 2015 kooskõlas enne 14. märtsi 2013 kohaldatud eeskirjadega, võib jätkuvalt turule viia ja kasutada olemasolevate varude ammendumiseni.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. veebruar 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EÜT L 270, 14.12.1970, lk 1.
   
      (3)  EÜT L 310, 5.11.1986, lk 19.
   
      (4)  EFSA Journal (2012); 10(10):2882.
   
      LISA
      
                  Söödalisandi identifitseerimisnumber
               
               
                  Loa hoidja
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas, mille niiskusesisaldus on 12 %
               
            
                  
                     Tehnoloogiliste lisandite kategooria. Funktsionaalrühm: happesuse regulaatorid
                  
               
            
                  1j524
               
               
                  —
               
               
                  Naatriumhüdroksiid
               
               
                  
                               
                           
                           
                              
                                 Söödalisandi koostis
                              
                              Naatriumhüdroksiidi 50 % massiprotsenti
                              (vesilahus)
                           
                        
                               
                           
                           
                              
                                 Toimeaine kirjeldus
                              
                              Naatriumhüdroksiidi ≥ 98,0 % leeliste kogusisaldusest (ümberarvestatuna NaOH-ks)
                              NaOH CASi nr 1310-73–2
                              Valmistatud keemilise sünteesi teel
                           
                        
                               
                           
                           
                              
                                 Analüüsimeetod
                                  (1)
                              
                              Naatriumhüdroksiidi määramine söödalisandis: Titrimeetria – FAO JECFA Combined Compendium for Food Additive Specifications, Monograph No 1 (2006)„naatriumhüdroksiid”.
                           
                        
               
                  Kassid, koerad ja dekoratiivkalad
               
               
                  —
               
               
                  —
               
               
                  —
               
               
                  
                              1.
                           
                           
                              Kasutajate ohutus: käitlemisel kasutada respiraatorit, kaitseprille, kindaid ja kaitserõivastust.
                           
                        
                              2.
                           
                           
                              Kasutajate ohutus: tulemusena saadav naatriumi kogukontsentratsioon söödas ei tohi rikkuda üldist elektrolüütilist tasakaalu.
                           
                        
               
                  14. märts 2023
               
            
         (1)  Analüüsimeetodite andmetega saab tutvuda järgmistel aadressidel: http://irmm.jrc.ec.europa.eu/EURLs/EURL_feed_additives/Pages/index.aspx ja http://www.fao.org/ag/jecfa-additives/details.html?id=400